|  |  |
| --- | --- |
| **Grŵp:** Blwyddyn 8 Ffrangeg  (gallu cymysg) | **Amser:** 12.20pm–1.20pm |
| **Amcanion y wers:**  Dysgu sut i ddefnyddio ansoddeiriau er mwyn disgrifio tref.  Y Dasg: ysgrifennu brawddegau byr er mwyn disgrifio tref gan ddefnyddio ansoddeiriau rheolaidd yn ogystal ag ansoddeiriau B.A.G.S. | |
| **Cysylltiad â dysgu blaenorol:**  Mae'r disgyblion eisoes wedi defnyddio ansoddeiriau er mwyn disgrifio anifeiliaid anwes a phobl. | **Adnoddau:**  Cyflwyniad PowerPoint  Taflen waith  Adnodd 'Pethau i'w hystyried' |
| **Gweithgareddau dysgu:**   * Bydd y disgyblion yn dylunio 'rhestr siopa' o wybodaeth ar gyfer y wers er mwyn pontio'r bwlch rhwng yr amcan a'r canlyniad. * Bydd y disgyblion yn rhoi cyfres o eiriau mewn parau, a gofynnir iddynt ystyried a yw'r geiriau hyn yn enwau, yn ferfau neu'n ansoddeiriau. Bydd y cwestiynau yn herio eu dull o feddwl. * Gofynnir i'r disgyblion danlinellu'r ansoddeiriau mewn darn o waith anghyfarwydd. Gofynnir iddynt gyfiawnhau eu penderfyniadau. Dylid trafod safle ansoddeiriau yma. * Dangosir tabl cytundeb ansoddeiriol i'r disgyblion a gofynnir iddynt ganfod patrymau yn ogystal â llunio set o reolau cytundeb. Yna gofynnir iddynt grynhoi'r rheolau hyd yn hyn. * Bydd cyflwyno'r cysyniad o ansoddeiriau B.A.G.S. yn herio eu dull o feddwl. * Gofynnir i'r disgyblion gwblhau crynodeb o'r rheolau drwy lenwi bylchau. * Gofynnir i'r disgyblion ganfod camgymeriadau mewn cyfres o frawddegau. * Gofynnir i'r disgyblion gyfieithu set o frawddegau o'r Gymraeg i'r Ffrangeg gan gymhwyso rheolau cytundeb ansoddeiriol at y brawddegau hyn. * Gofynnir i'r disgyblion ddylunio rhestr wirio ansoddeiriau er mwyn helpu ffrind i wybod a ydynt wedi cyflawni amcanion y wers. | |
| **Gwahaniaethu:**   * Cyfleoedd i hyfforddi cyfoedion * Gwahaniaethu o ran y cwestiynau * Taflenni cefnogi â fframweithiau cefnogi * Cyfleoedd i arwain * Adborth rheolaidd | |
| **Cyfleoedd i ddatblygu metawybyddiaeth:**   * Rhagfynegi * Cysylltu â gwybodaeth flaenorol * Cwestiynau heriol * Canfod patrymau (y tabl ansoddeiriau) * Herio tybiaethau (y dasg 'tro yn y gynffon') * Llunio rheolau * Cymhwyso gwybodaeth (canfod camgymeriadau, cyfieithu) * Diffinio meini prawf llwyddiant (tasg dylunio rhestr wirio) * Addysgu eraill, trafodaeth rhwng cyfoedion | |